LidanRubinov/Halacha-QA huggingface dataset:
שאלה: אורך פיאות הראש: ראיתי בשו"ע וגם בב"י בסימן קפ"א, לגבי דין הקפת פיאות הראש, שהשו"ע כתב שהפיאות הם עד "סוף האוזן מקום שהלחי התחתון מתחיל ליפרד". היום רווחת בקרב הציבור הידיעה שצריך להשאיר פיאות רק עד לעצם העליונה של הלחי שמגיע בצורה אנכית לאוזן. רציתי לשאול, מה ההלכה ומאיפה הגיעה ה"מנהג" הזה? והאם יש לו מקור בהלכה?
תשובה: הבעיה ששתי ההגדרות אינן זהות. ההפרדה בין עצם הרקה לעצם הלחי היא לא בסוף האוזן אלא באמצעיתה, ואולי הכוונה לסוף האוזן ללא התנוך.
שאלה: נתינת כיפה וספר לאחי האבל: להלן שאלתי ותשובתך (יותר נכון שאלתך) ולאחריה תשובתי שאלה: אני ואחי בשנת אבל על אבינו רכשתי עבורו כיפה וספרון אלפא ביתא לעילוי נשמה את הספרון הוא ביקש ממני לרכוש עבורו ואת הכיפה רכשתי לו על דעת עצמי, האם מותר לי לתת לו אותם או שהנם בגדר מתנה לאבל?
תשובה: לשם מה רכשתם לו כיפה האם אין לו כיפה משלו? העילה נחוצה לצורך מתן תשובה יש לו כיפה משלו, קניתי לו את הכיפה מתוך רצון טוב. תשובה: כל עוד יש לו יפה ראויה, יש בכיפה החדשה משום מתנה. אך אם אחת לשבת ואחת לחול, יש לומר שזה צורך מצוה ולא מתנה.
שאלה: סכום המעשר המדויק: אם המשכורת שלי היא, לדוגמא, 4200 כמו שנקבעה עם הבוס אך בגלל נסיעות ואין לי ניכויים המשכורת נטו היא 4251, ממה צריך להפריש מהנטו או מהמשכורת שנקבעה? (כרגע ההפרש הוא מזערי אך השאלה מתיחסת לעיקרון ההפרש וגם ליום שבו הסכום יהיה גדול יותר )
תשובה: יש להפריש מהנטו שמקבלים.
שאלה: מחבת "טפאל" שטוגן בה דבר חלבי: אבא שלי טיגן דבר חלבי בתוך מחבת "טפאל" בשרית. האם יש אפשרות להכשיר את המחבת?
תשובה: וברכת ד' לא. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הדלקת נרות שבת בצבא: להלן שאלה מעשית שהתעוררה לנו בצבא בשבת זאת: יצאנו לשטח. לנים באוהלים וגם חדר האוכל הוא באוהל ולכן מסוכן להדליק נרות באופן רגיל. א- האם ניתן להדליק בחדר אוכל בתוך ברוס של כדורים? ב- האם ניתן להניח את ה ברוס בצד של חדר האוכל? ג- שאלה נוספת: היו לנו רק נרות חנוכה שנכבים אחרי זמן קצר האם ניתן להדליקם? עד מתי צריכים הנרות לדלוק כדי שנצא בהם ידי חובה? ד- האם ניתן לברך על החשמל של חדר האוכל גם אם הוא אור פלורסנטי ולא נורת להט? ה- לבסוף התברר שאי אפשר להדליק את האור בחדר אוכל כי אין מתג ובשביל להדליק מחדש יש לכבות את כל הגנרטור. האם ניתן לפרק נורה לברך ואז להרכיבה בחזרה? ו- במידה וניתן, האם ספרדים צריכים לפרק את כל הנורות (שאל"כ יהיה כאן רק תוספת אורה שלשו"ע לא מברכים במצב כזה)?
תשובה: א. מותר, העיקר שזה יעשה אור איפה שאוכלים. ב. מותר. ג. הנרות צריכים לדלוק לפחות עד תחילת הסעודה, שיהיה אפשר להנות מהם לפחות משהו בשבת. ד. אפשר לברך גם על פלורוסנט. ה. אפשר לפרק נורה, לברך ולהרכיב אותה. ו. מה שהודלק קודם לא הודלק לשם מצוות שבת, ועכשיו הוא מדליק לשם מצוות שבת, ולכן מספיק להוריד נורה אחת ולברך עליה גם לספרדים.
שאלה: קדימה בברכות שהכל: האם יש דין קדימה בברכת שהכול כמו שיש בברכת העץ על שבעת המינים, למשל, אם אוכלים בשר עם רוטב שיש בו בצל - האם אפשר לברך שהכול על הבצל ופוטר את הבשר או שצריך לברך על מה שחשוב (הבשר)?
תשובה: יש לברך שהכל על הבשר ולפטור את הבצל, כיוון שהבצל בא לטבל את הבשר והכלל הוא שמברכים על העיקר ופוטרים את הטפל.
שאלה: ריקוד בשבת משום עונג שבת: האם ניתן לומר לגבי ריקוד בשבת שמותר משום כבוד שבת ועונג שבת, כמו שמתירים בשמחת תורה משום כבוד התורה וכמדומני זה גם אם חל בשבת? המשנ"ב בסימן של"ט אומר שגם מותר לכל דבר מצווה וכן השמירת שבת כהלכתה אומר שמשום שמחה של מצווה גם מותר, האם ניתן לומר שעונג שבת היא גם מצווה ועל כן מותר?
תשובה: מותר לצורך עונג שבת. אולם הכוונה עונג שבת שמעורר את קדושת השבת ולא סתם שיהיה כיף.
שאלה: השכרת אתר אינטרנט לגוי לשבת: אני עוסק בבניית אתרים וכן אני מעוניין לפרסם באתרים אלה על ידי חברת גוגל, שהיא מזינה אטומטית פרסומות לפי תוכן האתר. הבעיה היא, שאם אני סוגר את האתר בשבת אני עלול להפסיד את הפרסומות של גוגל בכלל כיוון שזאת חברה מחוץ לארץ והם סורקים את האתרים גם בשבת ויכול להיות שיסרקו את האתרים שלי דווקא בשבת והאתר לא יהיה במאגר של החברה. אציין שכל האתרים בשפה האנגלית (אם זה משנה). האם אוכל להשכיר לגוי את האתרים שלי (מדובר בהפסד מרובה שיכול להגיע לאלפי שקלים בחודש וכן אני צריך את הכסף לצורך קיום משפחה, משכנתא וכו )? אם כן, מה צריכים להיות התנאים בהסכם איתו?
תשובה: רק אם ניתן לעשת שותפות אמיתית! ע"י חוזה מסודר וחוקי! שבו החלק של שבת שייך כולו לגוי וכל רווחי השבת נטו הם שלו -מותר בתנאי ששם האתר לא יהיה על שמך המפורש אלא שם ניטרלי.
שאלה: רטיבות ממרזב של כלל הדיירים בבניין מגורים: לדיירת בקומת הקרקע נגרם נזק בקיר מרטיבות שבאה מצינור המרזב שמוליך את המים מהגג. בנוסף התברר שבדירתה קיים מאגר, כמו קופסת בטון, שאליו מתנקזים המים מצינור העמוד ואחר כך נכנסים לצינור חדש שבקרקע, ולפעמים נגרמת הצפה אל תוך דירתה. הפתרון הוא לחבר את צינור העמוד ישר עם הצינור של הקרקע ללא הבור. 1. האם חובת כלל הדיירים לבצע זאת? 2. באם כן, האם על הדיירים גם להסיר את הבור ולטפל בגימור של העבודה שיבוצע בביתה?
תשובה: כלל נקוט בידינו בדיני ממונות, "הכל כמנהג המדינה." ולכן בימנו שמקובל על כולם החוק שכל דיירי הבניין חייבים בתיקון הדברים המשותפים, ממילא זוהי גם ההלכה. נראה שלמנהג זה יש אף ביסוס בהלכה: שהרי נתיבות המשפט בתחילת סימן קס"ד מסביר שבדבר שהוא הכרחי לשני השותפים, יש על כולם חובה לתקנו. גם עמידת המרזב והצינורות כהלכתם הם צורך כל דיירי הבניין, ולכן על כולם החובה לתקן. הרב חננאל פאטשינו.
שאלה: כשרות הרב סעדון: סוכריות על מקל עם חותמת של הרב מ. סעדון. ללא ציון נוסף של כשרות מקומית. האם יש רב כזה? האם יש לו מערכת כשרות שאפשר לסמוך עליה?
תשובה: הרב סעדון לא מאושר ע"י הרבנות הראשית לישראל.
שאלה: חתיכת ענף ברשות הרבים: האם מותר לחתוך חתיכת ענף או לתלוש שורש של צמחים הנמצאים ברשות הרבים למען הפיכתם בתהליך הנקרא "ייחור" לצמח או שמא זה נחשב גזלה?
תשובה: אם זה דבר פעוט, לא נראה לי שיש בזה בעיה. בתלמוד מוזכר שאדם רשאי לקחת קיסם מגדר חבירו לחצוץ בו שיניו, כי זה פחות משווה פרוטה ואנשים לא מקפידים על דברים כאלו קטנים. יש להניח שגם העיריה מועצה לא מקפידה על דברים כאלו פעוטים. אבל אם ייקחו מאה אנשים כנראה שכן תהיה הקפדה מצדם, ולכן מותר לעשות זאת בתור בודד פה ושם אבל אין לקחת כמות.
שאלה: מנהגי צום לספרדיות: אני אשכנזיה הנוהגת עפ"י בעלה הספרדי. מהו המנהג לגבי נשים ספרדיות לגבי צום י בטבת, תענית אסתר וצום גדליה? מהו המנהג לאמירת פרקי אבות?
תשובה: אישה שהיא בריאה צריכה לצום כמו כל בן ישראל ללא הבדל בין אשכנזים לספרדים. זכות גדולה היא לקרוא פרקי אבות, ואם אפשר ללמוד עם פירוש מה טוב.
שאלה: שימוש במדיח כלים לעדות המזרח: הננו משפחה שנוהגת לפי מנהגים טונסיים. רצינו לדעת אם אפשר לפי מנהגים של עדה זו להשתמש באותו מדיח כלים ביתי גם לכלים בשריים ולכלים חלביים. (ראיתי את השו"ת הקודם, אך היה כללי לכלל המנהגים)?
תשובה: לא ראוי להשתמש באותו מדיח לכלים בשריים וחלביים לכל העדות.
שאלה: נישואי כהן עם חוזרת בתשובה: א. האם מותר לכהן לשאת אשה יהודיה חוזרת בתשובה שהיתה בעבר בקשר עם גבר? ב. אם אסור, איך זה שמותר לו לשאת אלמנה, הרי היא לא בתולה? ג. האם מותר לכהן לשאת גרושה בתולה (לדוגמה: בי"ד מגלה שבעלה ראה בה ערוות דבר בחדר ייחוד והחליט לגרשה)?
תשובה: א: התשובה לשאלה תלויה בכמה פרטים ויש לבררה בבית הדין. ב: מותר לכהן לשאת אלמנה אע"פ שאיננה בתולה. לא כל מי שאיננה בתולה אסורה להינשא לכהן רגיל. ראה שולחן ערוך אבן העזר סימן ו. ג: גם גרושה מן האירוסין אסורה לכהן. שו"ע סימן ו' סעיף א. הרב מיכאל יומטוביאן
שאלה: תענית יום כפור לנשים: חובת התענית ביום כפור היא מצות עשה שהזמן גרמא. אין בתורה לא-תעשה של אסור אכילה ושתיה. אם כן, הנשים צריכות להיות פטורות מהתענית (מדאורייתא). התירוץ כאילו למדים לא-תעשה על תענית יום כפור מלא-תעשה של איסור מלאכה, נראה לענ"ד דחוק מאד. עם תירוץ דחוק כזה אפשר אולי גם לחייב את הנשים מדאורייתא במצות סוכה ביום הראשון של סוכות, מתוך לא-תעשה של איסור מלאכה ביום הראשון. מה ההבדל? ויש עוד דוגמאות דומות. אם כן, מנין לנו שנשים חייבות בתענית? אולי פטורות כמו במצוות עשה אחרות שהזמן גרמן, ולפחות פטורות מדאורייתא. אם הנשים אכן חייבות בתענית, מדוע חייבות, והאם הן חייבות מדאורייתא או מדרבנן?
תשובה: נשים חייבות בעינוי ביום הכיפורים מהתורה. כך הם דברי הגמרא בסוכה (כח.): "יום הכפורים מדרב יהודה אמר רב נפקא דאמר רב יהודה אמר רב וכן תנא דבי רבי ישמעאל אמר קרא איש השוה הכתוב אשה לאיש לכל עונשין שבתורה" וכתב שם רש"י: "יום הכפורים - לא תעשה הוא, וכרת הוא, וכל מצות לא תעשה בין זמן גרמא בין לא זמן גרמא נפקא לן בקדושין (לה, א) מדרב יהודה דחייבות". כלומר: נשים חייבות בעינוי ביום הכיפורים כיון שהם חייבות בלא תעשה כאנשים. ואמנם איסור לא תעשה של יום הכיפורים אינו מפורש בתורה והגמרא לומדת אותו ממקורות שונים (עי' יומא פא) אולם ברור שיש איסור לא תעשה מכיון שמצאנו שמי שלא מתענה ביום הכיפורים חייב כרת. כלומר, מכך שהתורה חייבה כרת ברור לח שיש איסור לאו, כיון שחיוב כרת בא רק על איסור לאו (ולא על ביטול עשה חוץ מפסח ומילה) וח רק מחפשים את האופן בו לאו זה מופיע בתורה. זה לשון הרמב"ם (הלכות שביתת עשור פ"א ה"ד): "מצות עשה אחרת יש ביום הכפורים והיא לשבות בו מאכילה ושתייה שנאמר (ויקרא ט"ז) תענו את נפשותיכם.וכל הצם בו קיים מצות עשה וכל האוכל ושותה בו ביטל מצות עשה ועבר על לא תעשה שנאמר (ויקרא כ"ג) כי כל הנפש אשר לא תענה בעצם היום הזה ונכרתה מאחר שענש הכתוב כרת למי שלא נתענה למדנו שמוזהרין אנו בו על אכילה ושתייה." לא שייך לחייב את הנשים במצוות סוכה ע"י לימוד מלא תעשה של איסור מלאכה כיון שכך אנחנו מחדשים לאו חדש בתורה ולא מוצאים את המקור ללאו הקיים כבר כמו ביום הכיפורים. כללו של דבר: ביום הכיפורים ח חפשו מקור ללאו שקיים בתורה ולא חידשו בלימוד שלהם לאו חדש. הדברים הנ"ל מבוארים ברמב"ם בהקדמתו לספר המצוות מיד לאחר השורש הארבעה עשר. מומלץ לעיין שם.
שאלה: כשרות בחו"ל: אני טסה לתאילנד למשך חודש, אני שומרת כשרות ואני קצת מבולבלת לגבי מה מותר ומה אסור. קראתי בכמה מקומות דברים כמו: שוקולד למריחה בדרך כלל כשר חלבי מחלב נכרי. דגני הבוקר שלא מעורב בהם חלב או רכיבים חלביים (יש לבדוק במרכיבים) כשרים למהדרין פרווה. לבן ויוגורט ללא פרי מותרים וכן קוטג או פילדלפיה שאינה מוגדרת כגבינה בהלכה. ועוד דברים דומים, האם זה באמת ר לאכול את הדברים האלה בלי הכשר רק על סמך הרכיבים שלהם?!
תשובה: יש דברים שאפשר לסמוך על רכיבים, אבל מה שאת מעלה כאן זו שאלה של חלב עכו"ם. כידוע יש ג' סוגים. א. חלב ניגר ב. גבינה ג. חמאה. עיקר הגזרה היא בחלב וגבינת עכו"ם, אין אוכלים חלב עכו"ם (ניגר) אלא במקום מסופקים שיש הקפדה של הממשלה (אינני יודע מה המצב בתאילנד) שלא לערב סוגי חלב שונים, ועל כן חלב ניגר אין לאכול. לבן וקוטג' אין לאכול אלא א"כ זה תחת פקוח. אמנם דגני בוקר, אם יש רק תירס (ללא כל תוספת) אפשר להקל. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: כיצד לאכול תות שדה: כיצד ניתן לאכול תות שדה, האם רק בריסוק?
תשובה: לשטוף היטב עם סבון. לבדוק את המים של השטיפה האחרונה, אם הם צלולים (מומלץ ע"י סינונם בנפת משי) משמע שהתות נקי.
שאלה: חובת המדינה בת מיסים: פעם למדתי גמרא שאמר שמלך בדרכים גם צריך לשלם מס דרכים. איפה זה?
תשובה: המציאות היתה שהמס היה שייך באופן פרטי למלך ואם כן ודאי שמלך אינו צריך לשלם מס דרכים. כוונתך לגמרא במסכת סוכה דף ל ע"א: אמר רבי יוחנן משום רבי שמעון בן יוחי: מאי דכתיב (ישעיהו סא) כי ה' אהב משפט שונא גזל בעולה. משל למלך בשר ודם שהיה עובר על בית המכס, אמר לעבדיו: תנו מכס למוכסים. אמרו לו: והלא כל המכס כולו שלך הוא! אמר להם: ממני ילמדו כל עוברי דרכים, ולא יבריחו עצמן מן המכס. אף הקדוש ברוך הוא אמר: אני ה' שנא גזל בעולה, ממני ילמדו בני ויבריחו עצמן מן הגזל. אין כוונת הגמרא שמלך אכן חייב, אלא הריהו פטור אלא שמסופר על מלך שרצה לזרז את אנשי המדינה לשלם מכס ולכן שילם בעצמו כדי שיראוהו וישלמו. והנמשל הוא שגם ה' אינו רוצה קרבנות הבאים מן הגזל אף שהכל שייך לקב"ה ולא שייך אצלו גזל.
שאלה: מיקסר חדש עם קערה: השאלתי משכנים מיקסר. המיקסר שלהם מחובר לקערה שאפשר להפריד אז לקחתי רק את המיקסר. המיקסר נפל ונשבר. הראתי לשכנה והיא ביקשה שאני אחזיר לה חדש. קניתי מיקסר ידני בלי הקערה ואחרי כמה ימים שהיא עוד לא השתמשה בו היא ביקשה שאני אחזיר ואקנה לה מיקסר עם קערה, האם מותר לה לבקש זאת ממני?
תשובה: מן הדין אתה צריך להחזיר או לשלם כערך מה שהיזקת כלומר מיקסר משומש. לא הבנתי כראוי מה בדיוק החזרת לה, אך אם היא קיבלה ממך ומחלה אתה פטור מלשלם. ומהיות טוב, אם לא שילמת כנגד כל הנזק כדאי להגיע להסכמה ביניכם. הרב מיכאל יומטוביאן
שאלה: כריעות והשתחוויות בתפילת העמידה: רציתי לשאול בדיוק איך צריך להתחיל את התפילה, ה שפתי תפתח אומרים אחרי 3 פסיעות או לפני 3 פסיעות? מהן כל ההשתחוויות בתפילת העמידה האם גם יש בברוך אתה ה, הטוב שמך ולך נאה להודות? ואיך מסיימים את התפילה - אופן הכריעות והפסיעות. אשמח לתשובה מפורטת ומדויקת כדי שאוכל להתפלל כראוי. ויום טוב!
תשובה: 1. בתחילת התפילה יש לצעוד שלושה צעדים בכדי לגשת לתפילה. את שלושת הצעדים יש לעשות ממש לפני תחילת התפילה. בהרבה מקומות אין מספיק מקום לצעוד קדימה ולכן יש שהולכים לפני זה אחורה ומאחר וזה אינו חובה את יכולה לפסוע אותם כשנח לך. יש לפסוע קדימה שלוש פסיעות ולומר" ה' שפתי תפתח". פסוק זה הוא כבר חלק מהתפילה. משתחווים בשלוש ברכות בהתחלתן ובסופן. 2. כורעים בתחילת ברכת אבות (הברכה הראשונה של התפילה) ובסוף הברכה. וכן בתחילת ברכת מודים ובסופה. סדר הכריעה הוא: כשאומר "ברוך" יכרע בברכיו. וכשאומר "אתה" יתכופף עד שיתפקקו החוליות שבגב, והכוונה, שמחמת הכריעה יבלטו הקשרים של החוליות. (זקן או חולה שקשה להם לכרוע יכולים לכרוע רק עם הראש, שניכר שרצונם לכרוע). וישאר בכריעה עד שמגיע ל"השם" ואז יזקוף עצמו. הכריעה נעשית המהירות בבת אחת וזוקפים בנחת, תחילה הראש ואחר כך כל גופו. (שולחן ערוך אורח חיים סימן קיג ומשנה ברורה) במודים יכרע כל גופו בבת אחת (ללא כריעה בברכיים) וישאר כך עד שיגיע ל"השם" ואז יזקוף. (משנה ברורה סעיף קטן יב) ויש שאף במודים כורעים בברכיים (קיצור שולחן ערוך סימן יח סעיף יא) הספרדים (כף החיים סימן קיג סעיף כא בשם האר"י) נוהגים לכרוע בשני שלבים: כופפים את כל הגוף (ללא הברכיים) ואחר כך את הראש וכשזוקפים זוקפים תחילה את הגוף ואחר כך את הראש. 3. בסוף התפילה פוסעים שלושה צעדים אחורה לפני "עושה " ואז כורעים לצד שמאל ואומרים: "עושה במרומיו", וכורעים לצד ימין ואומרים: "הוא יעשה עלינו", וכורעים לפנים ואומרים: "ועל כל ישראל", וזוקפים: "ונאמר אמן". בסוף התפילה יש לחזור למקום בו התפללת כשהחזן מגיע לקדושה או לקדיש (בערבית) או להמתין בכדי זמן זה אם התפללת ביחידות.
שאלה: שתי טעויות בברכות על החמין: חיממתי צ ולנט שנשאר משבת. היה זכור לי שבשבת נגמר ה"קיגל", ונותרו בחמין תפו"א ובשר. כשבאתי לברך, לקחתי חתיכה שהייתה נראית לי תפו"א (בגלל הרוטב והצלייה של החמין המאכלים שבו היו די שחומים כך שלא קל להבחין בין החתיכות) ובירכתי עליה בורא פרי האדמה. כשנגסתי, התברר לי שזה קיגל שנשאר משבת, ומיהרתי למצוא חתיכה אחרת של תפו"א בכדי לאכול אותה (שלא תהא ברכה לבטלה). כשבאתי לאכול את החתיכה, התברר לי שלקחתי חתיכת בשר ולא תפו"א, ורק אחרי שאכלתי את הבשר מצאתי חתיכת תפו"א, ואכלתי אותה. 1) מה הדין כשהתברר לי בהתחלה שבירכתי על הקיגל בורא פרי האדמה ולא מזונות? מה היה עליי לעשות אז? 2) האם אכן יש עניין למצוא מהר תפו"א ולאכלו על סמך הברכה הראשונה?
תשובה: 1) בדיעבד, ברכת האדמה כוללת גם את בורא מיני מזונות, כיוון שגם מה שמברכים עליו מזונות גדל באדמה אלא בגלל העילוי שבו מברכים עליו ברכה מיוחדת. לכן, בדיעבד, אם ברכת בטעות האדמה על מזונות יצאת ידי חובה. 2) נהגת נכון, לכתחילה יש לחפש מהר מזון שברכתו האדמה ולאכול אותו.
שאלה: אין לך ביטול תורה גדול מן הגלות: מה משמעות המימרא "כיוון שגלו ישראל - אין לך ביטול תורה גדול מזה"? הרי גם בתקופת הגלות הקשה היו גדולי עולם כריה"ל, רמב"ם, רש"י, הרא"ש, המהר"ל, הרמ"א, הרמח"ל, "אור החיים" הקדוש ועוד, והם בהחלט הרחיבו ושיכללו את עולם התורה היהודי?
תשובה: עובדה היא שכל גדולי ישראל שאפו לעלות ארצה וחלק מהרשימה שהזכרת גם עלו תוך כדי מסירות נפש, כי התורה בשלמותה יכולה להילמד ולהתקיים רק בארץ.
שאלה: מעשר ממציאת כסף: אם מצאתי אבידה ברחוב (100 ש"ח), ולפי כללי השבת האבידה הכסף מגיע לי: האם עליי להפריש מעשר מהסכום אותו מצאתי או שיש לעשר דווקא ממשכורות וכדו?
תשובה: תפריש גם מהמציאה שמשמיים זיכו לך.
שאלה: שככה לו בעולמו על אדם מאד גבוה: האם ברכת "שככה לו בעולמו" נתקנה גם על אנשים גבוהים במיוחד? למשל, אם אני רואה שחקן כדורסל בגובה מיוחד (2.10מטר) - האם יש לברך עליו? כיוון שבעולם הספורט, גובה שכזה איננו כה נדיר, יחסית.
תשובה: בזמננו לא כל כך מברכים את כל הברכות על המשונים, מכיוון שיש היום תמונות וציורים. כשאנשים רואים אותם בפועל זה לא גורם להם כל כך להתפעלות.
שאלה: נסיעה לחו"ל לפגוש קרובי משפחה: יש לי המון קרובי משפחה בחו"ל שאינם באים לא"י (לצערינו הרב) ואין לי שום אפשרות לראות אותם או להיות איתם בקשר. האם מותר לי לטוס או שעדיף שלא? ד"א. מותר לי לנצל את הנסיעה לעוד דברים? בהצלחה בהכל. וכל הכבוד!
תשובה: צריכים לחפש לצורך זה היתר. מותר לצאת לחוץ לארץ אם זה לדבר מצווה כמו חתונה, סבא זקן או הרבצת תורה. אין לצאת לחוץ לארץ בשביל לטייל.
שאלה: הנחת טלית ותפילין: אני מתפלל במנין מוקדם ("מנין פועלים") עקב שעות העבודה שלי. המנין מתחיל ב5:30 בבוקר. בתקופה זו שעת הנחת ציצית ותפילין היא ב5:50 בערך. רציתי לשאול, מה הדרך הנכונה לנהוג בנוגע להנחת התפילין והטלית: האם להניח רגיל לפני התחלת התפילה ולברך עליהם, שכן בדיעבד מותר לברך מעלות השחר, או שמא להניח תפילין רגיל ולא לברך עליהם עד הזמן "משיכיר" ואז למשמש ולברך או שמא לא להניח תפילין כלל עד הזמן שמותר ואז להניח ולברך (זה יכול לגרום שאפספס את התפילה עם הציבור עד לאחר תפילת 18)? ברצוני לציין שבשעה שמותר לברך הציבור נמצא בין פסוקי דזמרה ליוצר אור.
תשובה: אפשר להניח תפילין לפני ברוך שאמר, אם הגיע זמן של שעה לפני הזריחה, ולברך עליהם. אם לא הגיע הזמן, אפשר להניח בלי לברך ולפני יוצר למשמש ולברך. ואם תוכל להספיק להקדים את הזמירות לפני הציבור ולהניח בין ישתבח ליוצר זוהי הדרך הטובה ביותר.
שאלה: קדיש לפני הודו: אחרי הקרבנות בשחרית יש קדיש על ישראל. בשבת, למרות שיש מנין בבית הכנסת, יש אומרים שצריך להמתין ליותר אנשים ולהגיד את הקדיש לפני ברוך שאמר. האם נכון לעשות כמו שאומרים או להגיד את הקדיש מיד אחרי הקרבנות?
תשובה: עדיף לומר את הקדיש אחרי הקורבנות מצד תיקון התפילה הראויה. אך אם ישנם אבלים שעלולים להפסיד את הקדיש- אפשר מצד גמילות חסד להמתין, וזוהי מצוה שבזכותה תתקבל התפילה, כמו שראוי לתת צדקה ביום חול לפני התפילה.
שאלה: טלית על הראש לפני החתונה: 1) אני אשכנזי רווק שנוהג ללבוש טלית מבר המצווה. האם מותר לי לשים את הטלית על הראש במהלך התפילה למרות שזה לא נהוג? זה מאוד מחזק את כוונתי בתפילה. 2) האם מותר לי להתפלל בהגייה אשכנזית, אם אבי וסבי מתפללים ללא הגייה כלל?
תשובה: השתדל לכוון גם ללא עטיפת ראש. אם אין בררה, לצורך הכוונה בלבד במקומות ההכרחיים מותר לך לעטוף את הראש. השפה בה אנו מדברים זה עם זה היא עברית בהברה ספרדית, למה לשנות ולדבר עם הקב"ה בשפה אחרת?
שאלה: שירות ביחידה מובחרת: לפני מספר ימים קבלתי הזמנה ליום שדה לקראת גיבושים ליחידות המובחרות של צה"ל. שאלתי: האם כדאי מותר צריך אסור ללכת למקומות אילו. ההתלבטות היא: צד אחד במקומות אילו אין בקרה על שמירת מצוות תפילות בזמן וכדומה. וכן בעיות צניעות שונות, מה שבמסגרות של הסדר אין. ועוד ששרות כזה הוא שירות ארוך מאוד מעל 4 שנים עד 7 8 שנים של שרות חובה עם שירות קבע(שגם הוא חובה במסגרות אלו) בשנים אלו אתה מנותק מתורה ומהישיבה, ונמצא הרבה עם חילונים. הצד השני אולי כדאי שחברה מהציבור שלנו אכן ינסו להשתלב במסגרות אלו, ולנסות לאט לאט לאכלס את הצבא ואת הדרגים הגבוהים בחברה שומרי תורה ומצוות. ועוד אולי לנסות באותו מסלול לחזק ולקרב את החברה החילונים וכו.
תשובה: לדעתי הצד הראשון גובר. אם תלך ללמוד בישיבה ארבע שנים ואחר כך יציעו לך להתגייס ליחידה מובחרת יהיה מקום לשקול מחדש את ההצעה.
שאלה: כיור שניזק בדירה שכורה: במשך שהותי בדירה שכורה נפל חפץ על ידי וגרם נזק לכיור באופן שלא ביטל אותו מהיכנו אלא אפשר לעשות איתו מלאכתו הראשונה (ישנו חור לא יפה במסגרת החיצונית). בעל הדירה טוען כי עלי להחליף חפץ זה בחדש. לעומתו אמרתי, שעלי לשלם כמה שפחתתי בשווי הכיור. יש לציין שמדובר בדירה ישנה, שערכה לא ברור בגלל בעיות אחרות שקימות בה. וכן הכיור וכל חדר האמבטיה ישנים מלפני 40 שנה.
תשובה: על המזיק מוטלת חובה לתקן את הנזק. במידה והדבר אינו בר תיקון, צריך לשלם את שווי הערך שפחת (במקרה שאתה מתאר צריך לשום כמה פחת ערכו של הכיור). הרב מיכאל יומטוביאן
שאלה: לבקש לעילוי נשמת אבי: אבי נפטר לפני חצי שנה. בסיום כל תפילה אני ניגש לארון הקודש ומבקש שהשם יסלח לו וירחם על נשמתו ומבקש שהתפילות שהתפללתי יזקפו לזכותו ולעילוי נשמתו. האם זה ר? האם מותר להמשיך במנהג גם לאחר השנה?
תשובה: יש במעשיך מצות כיבוד אב ואם המתקיימת אחרי מות ההורים ובוודאי שזה ר גמור. אמנם אחרי שנת האבל אין להמשיך בזה כי כבר נתכפרו כל העברות ואין צורך להזכיר עוד עבירות. אמנם ביום הזיכרון השנתי אפשר להתפלל עליו שיזכה למנוחה שלימה ויזכה לעלות במעלות הצדיקים. ותזכה גם אתה לנחמה שלימה מן השמיים.
שאלה: "שמע ישראל" בפרשת השבוע : רציתי לשאול שאלה לגבי פרשת השבוע. לפי הזכור לי, המשפט "שמע ישראל." נאמר מיעקב לבניו. אני קוראת בשבת את פרשת השבוע וציפיתי לקרוא על המתרחש. השאלה שלי היא, באיזה הקשר באמת נאמר משפט זה ואיפה?
תשובה: "שמע ישראל" הוא פסוק בספר דברים פרק ו, פסוק ד. מה שאת זוכרת הינו מדרש על פסוק זה. המדרש מופיע בגמרא מסכת פסחים דף נו, א. הגמרא שואלת, מדוע אנו אומרים בקריאת שמע את הפסוק "ברוך שם כבוד מלכותו לעולם ועד" בלחש? ומביאה הגמרא את דברי רבי שמעון בר יוחאי על מנת לענות על השאלה: "דאמר רבי שמעון בן לקיש: 'ויקרא יעקב אל בניו ויאמר האספו ואגידה לכם' - ביקש יעקב לגלות לבניו קץ הימין, ונסתלקה ממנו שכינה. אמר: שמא חס ו יש במטתי פסול, כאברהם שיצא ממנו ישמעאל, ואבי יצחק שיצא ממנו עשו. אמרו לו בניו: 'שמע ישראל ה' אלהינו ה' אחד'. אמרו: כשם שאין בלבך אלא אחד - כך אין בלבנו אלא אחד. באותה שעה פתח יעקב אבינו ואמר: 'ברוך שם כבוד מלכותו לעולם ועד'. כלומר, מאחר ומשה רבינו לא כתב את זה ואילו יעקב אבינו אמר לכן אנו אומרים בלחש. אם כן, זכרת נכון אולם זה מדרש ולכן לא מצאת אותו בפסוקים.
שאלה: בכל דרכיך דעהו - כל מעשיך יהיו לשם שמים: מה זאת אומרת כל מעשיך יהיו לשם שמים? במקרה שאדם "עייף מת" או "גווע ברעב" אין זה תלוי ברצונו בבחירתו לעשות פעולות אלו של אכילה או שינה לשם שמים, הוא מוכרח לעשותם באילוץ גמור. כביכול באמירה של אדם שהוא עושה לש"ש זה לעבוד על עצמו ולקחת טרמפ בחסות התורה?
תשובה: אתה מתבוננן על השברים כפי מדרגתך. אולם היכולת לעשות כל מעשינו לשם שמים יש בה מדרגות רבות. במדרגה עליונה מה שמניע את האדם בחייו ורצונותיו זה החיות האלוקית. במדרגה גבהה אדם יכול להיות רעב ובכל אופן עיקר מעייניו יהיו נתונים לשם שמים.
שאלה: כשרות-עופות שיש חשש שלא הוכשרו: קניתי כרעיים מוכשרים, ונראה לי שחלק מהם הוכשרו שלא כראוי, משום שהבשר נראה קצת אדום מדי. החלקים כן נראו מנוקים, וחשבתי שאולי היה מדובר בדם שנצרר. אפיתי אותם בטוסטר אובן, ותוך כדי אכילה עלה בי החשש שאולי לא היה מדובר בדם צרור, משום שעל העצמות ובחלק מהעוף היו חלקים שנראו כמו דם שבושל (הבשר באותם איזורים היה חום מדי ועל העצמות היו סימנים של דם שפשוט התייבש, כנראה כתוצאה מהאפיה). האם כל מה שתארתי לעיל מראה שאכן העופות הוכשרו שלא כראוי? אם כן, מה דין הטוסטר אובן- כיצד בדיוק עליי לנקותו ולהכשירו? (הבחנתי בכך שלא ניתן לנקות אותו לגמרי, ועדיין יש כתמי שמן בתקרת הטוסטר אובן) ומה בנוגע למיקרוגל שהעוף חומם בו? כיצד ניתן להכשיר מיקרוגל?
תשובה: דם צרור נראה אחרת - גוש דם שחור. מה שראית הוא תופעה ידועה שבגלל מצב מסויים בזמן הנחת העוף אחר השחיטה צבע העור נעש ורוד, זה לא דם והעוף כשר.
שאלה: הגדרת כלים חשמליים כמוקצה: 1. מה דעת הרב לגבי כלי חשמל בשבת, איזה סוג מוקצה זה? האם יש הבדל אם הוא מכובה או דלוק? 2. כשהמשנה ברורה מביא 2 דעות ולא מכריע בינהם, האם כוונתו שאבחר מה לעשות?
תשובה: כלי שמלאכתו לאיסור, ולכן אפשר להזיז אותו לצורך גופו, כמו מאוורר או תנור שאתה רוצה שהוא ישפיע במקום שונה. אם אתה רוצה להדר, תזיז את הכלי עם הרגל. אולם אם המכשירים לא פועלים אסור להזיז אותם כיוון שההזזה שלהם לא נחשבת לצורך גופו. כמו כן, אם אתה מזיז אותם מכיוון שאינך רוצה שיהיו במקום שהם עומדים, זה לא נחשב צורך גופו או מקומו.
שאלה: לימוד לעילוי נשמה בשבת: האם לפני לימוד בשבת מותר להתפלל שהלימוד יהיה לעילוי נשמת פלוני?
תשובה: מותר ללמוד לעילוי נשמת נפטר בשבת. יש להשתדל שהדבר לא יגרום צער.
שאלה: ניקיון הגוף לדברים שבקדושה: 1. מותר לומר "מודה אני" לפני שנטל ידיו, כי אין בזה שם ה. אם הגוף אינו נקי, האם מותר לומר "מודה אני"? 2. מי שגופו אינו נקי, האם מותר לומר "ברוך המבדיל" במוצאי שבת כדי שיוכל להתקלח במים חמים? האם יש דרך להוציא את השבת אם לא אמר "ברוך המבדיל" ולא אמר "אתה חוננתנו"? 3. מי שגופו אינו נקי ואינו יכול לברך, האם אסור לו לאכול או שמותר לו לאכול בלי ברכה? האם מותר לו לאכול לחם ולהפסיד ברכת המזון שהיא דאורייתא? האם בשבת מותר לו לאכול ללא קידוש? האם יכול לענות אמן לקידוש שאומר חברו? 4. אם יש לו מים אבל מצטער להתרחץ בגלל שהמים קרים או בגלל שצריך לחכות שהמקלחת תתפנה, האם חייב להתרחץ כדי שיוכל לברך על המאכל או שמותר לו לאכול בלי ברכה למרות שהיה יכול להתנקות ולברך?
תשובה: 1. כן, מודה אני אומרים מיד שקמים לפני שנוטלים ידיים ומתפנים. 2. אפשר לומר מאחר ואין בזה שם ה'. לא כל לכלוך על הגוף אוסר לומר דברים שבקדושה. 3. אין כמעט מציאות של גוף שלא נקי אף פעם בכדי לברך. ניתן ללכת להתפנות ולהתנקות ולברך לפני ששוב יש בעיה, וכך עושה מי שמשלשל. אם יש בעיה רפואית מתמשכת יש לברר לגופו של עניין. 4. לגוף נקי לא חייבים להתקלח. אפשר לנקות גם בדרכים אחרות. עיקר גוף נקי הוא לעניין אם צריכים לשירותים. שאר דברים לא בהכרח מעכבים תפילה וברכות.
שאלה: רוחב ציצית לילדים: לכבוד הרה"ג אריאל שליט"א, קנינו במרוכז לתלמידים בגד ציצית מכותנה מספר,7 הרשום עליו: רוחב 46 ס"מ, על מנת ללמוד הטלת ציצית. האם להורות להם שאין לברך עליה מפאת רוחבה הצר או שמא יש צד להקל אורכה: 106 ס"מ? וישר כח לרב.
תשובה: מכיון שילדים קטנים חייבים רק מדין חינוך, גם בטלית כזאת יש חינוך.